Source: http://www.mestokrasno.sk/uradne-oznamy/2018/rozhodnutie-cislo-ou-ca-plo-2018-008524-013.html
Timestamp: 2019-04-20 16:47:42+00:00

Document:
Rozhodnutie číslo: OU-CA-PLO-2018/008524-013 / Krásno nad Kysucou - oficiálne stránky mesta
Rozhodnutie číslo: OU-CA-PLO-2018/008...
Rozhodnutie číslo: OU-CA-PLO-2018/008524-013
04. 09. 2018 10:00
Okresný úrad Čadca, pozemkový a lesný odbor (ďalej len „OÚ Čadca, PLO“) ako príslušný orgán podľa § 56, ods. 1, písmena c) zákona č. 326/2005 Z. z. o lesoch v znení neskorších predpisov ( ďalej len zákon o lesoch ) a v nadväznosti na ust. § 1 a § 2 ods. 1 a 3 zákona č. 180/2013 Z.z. o organizácii miestnej štátnej správy a o zmene a doplnení niektorých zákonov v znení neskorších predpisov vo veci uloženia opatrenia na odstránenie zistených nedostatkov rozhodol takto:
Podľa § 62 ods. 2 písm. d) zákona č. 326/2005 Z. z. o lesoch v znení neskorších predpisov ukladá obhospodarovateľom lesa v okrese Čadca tieto opatrenia:
Obhospodarovateľom lesa v okrese Čadca mimo kat. úz. Makov sa zakazuje vykonávať úmyselné ťažby dreva okrem výchovných ťažieb v porastoch s vekom do 50 rokov.
Vo všetkých napadnutých porastoch je nutné čo najskôr a radikálne zasiahnuť. Všetky chrobačiare vrátane tých, ktoré sa ešte objavia, spracovať a odviezť čo najskôr.
Prednostne spracovať aktívne chrobačiare, teda tie, v ktorých sa lykožrúty stále nachádzajú a môžu ohroziť okolité zdravé stromy.
V prípade, že obhospodarovateľ lesa nemôže v zákonom stanovených lehotách vykonať NŤ, vypracuje návrh harmonogramu na jej vykonanie. Do 31.10.2018 spracovať aspoň 1/2 z náhodnej ťažby a zvyšok kalamity do 31.3.2019! V ďalšom období postupovať podľa vyhlášky č. 453/2008 Z.z. o hospodárskej úprave lesov a o o ochrane lesa - § 43 ods. 3 a § 28 zákona o lesoch.
Sprísniť hygienu porastov, neasanované napadnuté kmene vyviezť z lesa tak, aby neohrozovali smrekové porasty.
Kmene, ktoré nebudú môcť byť vyvezené a spracované, asanovať čo najskôr odkômením, alebo chemickým postrekom.
Zvyšky po ťažbe čo najskôr asanovať pálením alebo štiepkovaním.
Kopy určené na štiepkovanie ihneď zoštiepkovať, alebo chemicky asanovať (insekticídne siete, postrek).
V okolitých nenapadnutých porastoch zabezpečiť podkômikových pozorovateľov, ktorí budú obhospodarovateľa lesa pravidelne informovať o prírastku nových chrobačiarov.
Na skladoch dreva, kde sa skladuje drevná hmota napadnutá podkômym hmyzom vykonať neodkladné opatrenia proti jeho rozšíreniu - napr. umiestniť feromónové lapače, drevnú hmotu na skládke ošetriť schváleným insekticídom a následne prekryť textíliou (ochrana skládok metóda MERCATA), odkôrňovanie ap.
Uložené opatrenia platia až do odvolania.
Bližšie informácie v prílohách.
rozhodnutie-ou-ca-plo-2018-008524-013.pdf (veľkosť 68 KB, formát pdf)
dorucenie-pisomnosti.pdf (veľkosť 51 KB, formát pdf)
docasna-uradna-tabula.pdf (veľkosť 35 KB, formát pdf)

References: § 56
 § 1
 § 2
 § 62
 § 43
 § 28